Gerîlaya YJA Starî Gulgeşe Tatli ya ke birîndare ameye tepiştene herinda tedawîkerdişî de 3 zîndananê cîya cîyayan rê ameye surgunkerdene.
Gulgeşe Tatli 26ê temmuze de herêma Meydandereyî ya Colemêrgî de pêkewtişêk de birîndare ameye destbendkerdene. Bado ke 10 rojî nezaret de mende ameye tepiştene û şawîyaye Zîndanê Colemêrgî. Hema ke tedawîya Tetli nêameye kerdene sey birîndara xidare 3 zîndananê cîya cîyayan rê ameye surgunkerdene. Tatli Colemêrgî ra şawîyaye Wan û uca ra zî şawîyaye Êlihî û tewr peynî de surgunê Zîndanê Qefilnayeyî yê Cinîyan ê Kayserî bîye.
